Nektes å ta avstand fra Breivik - trekker seg som leder

Ronny Alte trekker seg som leder for den antiislamske gruppen Norwegian Defence League (NDL). Årsaken er ifølge ham selv at han ikke får lov å ta avstand fra terrorhandlingene til Anders Behring Breivik.

Ntb

20. april 2012

Alte har ikke bare trukket seg fra lederstillingen, men fra hele organisasjonen, skriver TV 2.

Han er stevnet som vitne i den pågående terrorrettssaken mot Breivik, og vil bruke tiden sin i vitneboksen til å ta avstand fra det massedrapsmannen har gjort.

Les også EDL lyktes ikke med å ta muslimsk bydel

— Jeg vil ta all den avstand jeg kan fra Breivik, men det mener Admin er feil å gjøre, sier han.Admin er ledergruppen i NDL.

— Jeg kan ikke være medlem i en organisasjon som blir assosiert med Breivik, fortsetter Alte, som forteller at han nå vurderer å starte sin egen organisasjon.

NDL blir støttet av English Defence League (EDL) som tidligere har benektet å ha hatt kontakt med Breivik.